ŽUMBERAK.NET

Zvuci prirode i tišina uma - radionica yoge i meditacije
2025-01-24 16:30 - 2025-01-26 15:30 (Europe/Zagreb) | Chan centar Hartovski vrh, Hartje bb, Žumberak, Hartje, Žumberak, Croatia (Local Name: Hrvatska)
Provedimo vikend u prirodi posvećen pomnosti, radoznalosti i kreativnom osluškivanju!
Ova radionica otvorena je za sve koji žele usvojiti nove perspektive vježbanja joge, s posebnim naglaskom na pomno slušanje – zvukova prirode i unutarnjih krajolika tijela u pokretu i mirovanju. Program je posebno zanimljiv i inspirativan za učitelje joge koji traže dublje načine povezivanja sa sobom i okolinom.
Dnevni raspored uključuje praksu joge, vođenu meditaciju, pojanje i periode tišine na početku i kraju dana, idealne za produbljivanje osobne prakse.
Pridružite nam se i istražite ljepotu povezanosti tijela, uma i prirode.
Broj mjesta je ograničen, a prijave završavaju tjedan dana prije održavanja.Za raspored, cijene i prijave posjetitie: https://chan.hr/program/radionica-yoge-meditacije-2025/

JASTREBARSKO - GORAN VINČIĆ - "RECI MI DA SE ŠALIŠ"
2025-01-25 20:00 - 22:00 | Centar za kulturu Jastrebarsko, Ulica Franje Tuđmana 9, Jastrebarsko, HR-10450
DOBAR IZLAZAK predstavlja:GORAN VINČIĆ: RECI MI DA SE ŠALIŠ25.01.2025. subota u 20 satiCentar za kulturu, Jastrebarsko
Goran Vinčić rasprodao je kultnu dvoranu Lisinski u Zagrebu.Rasprodao je i Beograd gdje se natiskalo više od 1300 posjetitelja u Dom Sindikata.
Njegov novi show “Reci mi da se šališ” krenuo je na regionalnu turneju u 2024. godiniSpecijal snimljen u Ludoj kući prešišao je milijun pregleda na YouTube kanalu
Vinča skida rekorde, rasprodaje dvorane, mete pod s prvim redom, vrijeđa, ljubi, grli i zadirkuje.Vinča je čovjek od naroda, televizije, kazališta, sporta, muzike.
CIJENA ULAZNICE:Rana ulaznica: 12 EURRegularna ulaznica: 14 EUR

Zavižan, 1. - 2.2.2025. Tradicionalni zimski uspon na Zavižan iz Krasna
2025-02-01 00:00 - 2025-02-02 23:59
Pridružite se tradicionalnom zimskom usponu na Zavižan 1. i 2. veljače 2025.! Izlet uključuje polazak iz Krasna, 5 sati hoda do planinarskog doma na Zavižanu, noćenje, te povratak preko Jezera sljedećeg dana. Cijena izleta iznosi 30 eura i uključuje prijevoz kombijima te noćenje (doplata za dom se plaća na licu mjesta). Prijave i uplate dostupne su do 27. siječnja 2025., ovisno o popunjenju mjesta.
Zahtjevnost izleta označena je kao K3 T1, a sudionici trebaju posjedovati zimsku planinarsku opremu. Izlet je namijenjen isključivo članovima planinarskih udruga, uz obaveznu važeću iskaznicu i plaćenu članarinu.
Detalje i prijave osigurava organizator Roland Vučinić na broj 095 860 80 68.
Pridružite se i doživite nezaboravan zimski vikend u čarobnom okruženju Zavižana!
https://www.hpd-jastrebarsko.hr/index.php/rezervacije/186

Otvorene prijave za KrabatTrail 2025.
2025-03-15 00:00 - 23:59 | KontinenTrail liga 2025
Otvorene su prijave za Krabat Trail 2025, biti će to četvrta godina utrke u organizaciji Društva za sport i rekreaciju Jastreb extreme u suradnji sa Parkom prirode Žumberak Samoborsko gorje.
Utrka će se održati 15.03.2025. sa startom i ciljem u Sošicama, općina Žumberak. Ovogodišnja utrka je u sklopu KontinenTrail lige 2025, te je u programu kao 2. kolo, svi natjecatelji će moći nastupiti na trail stazama u tri duljine, 9 km, 18 km i 36 km i prolaziti će najljepšim dijelovima Žumberka. Prijave su otvorene na stranicama: https://stotinka.hr/hrv/dogadjaj/2538
Prijavite se i dozvolite da vas oduševi prekrasna divljina netaknute prirode.
